google/wiki40b huggingface dataset:
Høgkorsveien

Høgkorsveien eller Kjølveien er en gammel ferdelsvei over «Femmilsskogen» mellom Hadeland og Toten. Veien utgjør idag en del av Pilegrimsleden.
Navnet «Høgkorsveien» stammer fra den 757 m. høye skogledde åsen Høgkorset, som er det høyeste punktet i åsene mellom Hadeland og Toten. Et eldre navn er «Kjølveien», av «kjøl», et skogsområde mellom to bygder. Sverres saga forteller at kong Sverre lot skipene sine hale over land fra Randsfjorden til Mjøsa, hvilket har gitt opphav til den feilaktige tolkning at navnet skulle ha noe med skipenes kjøler å gjøre. På Toten-siden kalles veien gjerne «Totens kjølvei». Veien ble forøvrig beskrevet av biskop Jens Nilssøn på hans visitasreise i 1594.
Veien begynner (eller ender) ved Augedals bro i Gran på Hadeland, dagens Brandbu, og passerer gårdene Bjørke og Teslo i det åpne Hadelandslandskapet. Inne i skogen går den forbi plassene Lauvstua og Blokkhus. Lenger inne på skogen fant Jens Nilsson i 1594 flere kors oppstilt langs veien, og dette skal ha gitt navn til «Høgkorset». Korsene skal ha stått der til innpå 1800-tallet, og de er i dag erstattet av tre nye kors. Like sør for veiens høyeste punkt ligger Høgkorsplassen, som var skysskifte. Derfra går veien nedover over grensen til Vestre Toten kommune til Einavoll ved enden av Einavatnet. Den fortsetter så langs østsiden av Einavatnet til det gamle skysskiftet Teiterud. Den siste del av veien kalles Totens kjølvei, og fører forbi skysstasjonen Heggenes, berømt for Bjørnsons besøk. Akkurat dette stykket kalles ofte Heggenes-kjølveien. Den fører over grensen til Østre Toten kommune, og fortsatte ned forbi Bråstad bro mot Østre Toten kirke.
Alda

Kjente personer med navnet

Personene i listen er ordnet kronologisk etter fødselsår.
Kildekompasset

Kildekompasset er en nettsted som forklarer man bør bruke kilder. Den viser eksempler på ulike referansestiler, gjør rede for lovgivning om blant annet opphavsrett, personvern, patent og varemerke, og gir råd om hvordan man kan forholde seg kildekritisk til ulike dokumenttyper.
Kildekompasset var et samarbeid mellom Høgskolebiblioteket i Telemark og Universitetsbiblioteket i Agder i perioden 2010–2012. I perioden 2014–2015 ble delen om kildekritikk utviklet, da også i samarbeid med Universitetsbiblioteket i Stavanger.
C/N-forholdet

C/N– og eller C/P–forholdet er indirekte tall på hvor lett nedbrytbart organisk materiale er. Tallet står for forholdet mellom opptakbart karbon (C) og nitrogen (N) sammen med forholdet mellom karbon og fosfor (P). Dette kommer av, at mikroorganismer trenger nitrogen og fosfor til diverse stoffer og arganer eller organeller (cellemembran, DNA, proteiner og mye mer), for å vokse. Så her finner en forklaringen på, at f.eks. sagflis brytes mye saktere ned enn gresset fra plenklipp ved ellers like luftblandings–, temperatur– og fordelingsforhold. Med «fordelingsforhold» menes overflaten av partiklene sett i forhold til volum. Altså for å ta en parallell; en kg strøsukker har mye større areal enn en kg sukkerbiter. Dette er for materialet er mye finere oppdelt.
Utav dette så kan en også se, at det kan lønne seg å gjødsle kompost som er rik på materialer med et lavt C/N– og/eller C/P–forhold. Hvis det er ønskelig, at denne komposten brytes ned relativt fort. Av dette her så ser en også grunnen til, at rein sagflis blir nedbrutt så sakte.
Microphileurus

Utbredelse

Gruppen er utbredt i Sør-Amerika.
ICA AB

Historikk

Konsernet var tidligere eiet av Hakon Invest AB (40 prosent) og nederlandske Koninklijke Ahold (60 prosent). Gjennom aksjeeieravtalen som eksisterte mellom Hakon Invest og Ahold hadde begge eiere like stor innflytelse i ICA AB. Hakon Invest, som var notert på Stockholmsbörsen, drev investeringsvirksomhet med fokus på handelsorienterte selskaper i Norden. Hakon Invest var eiet med 51 prosent av ICA-handlarnas Förbund, som var en medlemsorganisasjon for alle Sveriges ICA-kjøpmenn, mens de resterende 49 prosent var eiet av enkeltstående aksjeeiere. Ahold er et holdingselskap med detaljhandelsvirksomhet først og fremst i USA og Europa. I 2013 kjøpte Hakon Invest Aholds eierandel og byttet navn til ICA Gruppen.

Reklame

ICA har siden 2001 sendt en rekke reklamer med samme oppbygning. Før julen 2004 begynte man også å sende lignende reklamefilmer i Norge. Reklamene bygges opp rundt et butikkunivers, med en butikksjef og fire ansatte. I Norge har fire av personene i serien har vært med nesten siden starten, butikksjefen Gunnar, og de tre ansatte Marius, Tove og Tor Einar. Ganske raskt kom Lars inn i serien. Han ble etterhvert erstattet av Maria. I Sverige har man produsert over 200 reklamefilmer og har kommet i Guinness rekordbok som den lengstlevende «reklamesåpe» gjennom tidene.
Nytaarsgave for Illustreret Nyhedsblads Abonnenter

Nytaarsgave for Illustreret Nyhedsblads Abonnenter utgjorde i alt fire hefter, som i regi av ukebladet Illustreret Nyhedsblad utkom for årene 1860–1862 (Botten-Hansen 1868:30), og for 1863 med Henrik Ibsens drama Kjærlighedens Komedie (Schiøtz & Ringstrøm 2006:168).
Nyttårsgavens utgiver var ukebladets redaktør Paul Botten-Hansen. Heftene ble trykt og forlagt av Hans Jacob Jensen, og utkom originalt med typografiske omslag, men det var også laget en egen vignettmatrise til bruk for dem som ønsket en standardinnbinding.
En flittig bidragsyter til disse heftene var dikteren Henrik Ibsen. I nyttårsgaven for 1860 var han representert med diktsyklusen «Paa Vidderne», i 1862 med det episke diktet «Terje Vigen», og i 1863 med dramaet Kjærlighedens Komedie.

Senere utgaver

Restopplagene av Nytaarsgave for Illustreret Nyhedsblads Abonnenter for årene 1860, 1861 og 1862 ble gjenutgitt i 1866 under tittelen Gjengangere. Vers og prosa af Norske forfattere. Disse har innklebede nye tittelblad. Norsk Bibliografi 1866–1872 nevner bare gjenutgivelsen av 1860-årgangen (NB 1872:70).
Julianne Phillips

Biografi

Phillips er født i Chicago, Illinois, men vokste opp i forstaden av Portland i Oregon ved innsjøen Oswego, som datteren av forsikringsmekleren William Phillips og hans hustru Ann Phillips. Hun var den yngste av seks barn i katolsk familie. Phillips tok eksamen fra Lake Oswego High School og Brooks College.

Tidlig karriere

Hun begynte som modell i Manhattan tidlig på 1980-tallet. Ved 1982 var hun representert av Elite Modeling Agency som karakteriserte henne som «den perfekte tenåringspakken», og tjente på det meste rundt 2000 dollar om dagen. Hun flyttet deretter til Los Angeles hvor hun fikk en liten rolle i en musikkvideo som igjen ga henne muligheter som skuespiller i TV-filmene Summer Fantasy (1984) og His Mistress (1984), sistnevnte med Robert Urich. Hun opptrådte også i Bruce Springsteens musikkvideo «Glory Days».

Ekteskap og skilsmisse

Selv om Phillips var 11 år yngre ble hun til sist best kjent som kjæresten og senere som den første hustruen til musikeren Bruce Springsteen. Phillips møtte ham i oktober 1984 og de ble gift ved innsjøen Oswego 13. mai 1985 omgitt av intens mediaoppmerksomhet. Grunnet forskjell i bakgrunn og interesser ble deres ekteskap ikke langvarig. Springsteens album Tunnel of Love (1987) beskrev en del av de ulykkelige følelser han hadde for forholdet. Under den påfølgende konsertturnen Tunnel of Love Express kom han tett opp til sin korist Patti Scialfa som også kom fra New Jersey. Parets brudd er oppfattet å ha inspirert flere av Springsteens sanger, blant annet det kjente «Light of Day», som han skrev for filmen av samme navn.
Medias reportasjer gjorde at Phillips fant ut om Springsteens forhold til Scialfa ved å lese om dets omfattende dekning i tabloidene. Imidlertid, som fortalt i Dave Marshs bok Glory Days (3. utg.) hadde paret blitt enig om å skilsmisse under Springsteens turnering med Tunnel of Love.

Sisters

Phillips fortsatte som skuespiller under og etter sitt ekteskap. Hun spilte sammen med Chevy Chase i filmen Fletch Lives i 1989. To år senere begynte hun i rollen som «Frankie Reed», den forretningsorienterte av fire hovedfigurer i den populære TV-serien Sisters som hun spilte i fram til 1995. Det ble hennes best kjente rolle. Hun forlot TV-serien en sesong før den ble fullført, skjønt hun deltok i dens aller siste episode.

Etter 1997

Etter 1997 har Phillips ikke hatt roller i verken film eller TV. Hun bor i Los Angeles. I henhold til en profil i avisen USA Today i 2006, tilbrakte Phillips tid i Toronto, Canada, og El Salvador.
DS «Mosken»

Historie

DS «Mosken» ble overlevert rederiet i juli 1924, og ble satt inn i lokalruter i Lofoten og Vesterålen. Mellom 1927 og 1932 ble skipet også benyttet som avløserskip i hurtigruten. Da rederiets nye hurtigruteskip DS «Lofoten» ble overlevert i 1932, ble rollen som avløserskip overtatt av DS «Vesteraalen». Etter dette fortsatte DS «Mosken» i lokalrutene hun var bygget for.
I 1957 ble DS «Mosken» solgt til Sivert Bakke i Bergen. I 1960 kjøpte det Panama-registrerte selskapet Britt Wadner skipet, og døpte henne om til «Cheeta II Gambia». Hun ble en tid benyttet som piratradiostasjon i Nordsjøen, før hun ankret opp i Banjul (hovedstaden i Gambia) som hotell- og restaurantskip. Etter en brann på 1960-tallet (eksakt dato er ukjent) ble skipet liggende halvt nedsunket. Videre skjebne er ukjent.

Skipet

Ved levering var DS «Mosken»s tonnasje 410 bruttoregistertonn og 212 nettoregistertonn. Hovedmaskinen var en trippel ekspansjon dampmaskin bygd ved Trondhjems Mekaniske Værksted (TMV). Ytelsen var 78 nominelle hestekrefter.
Agonum sexpunctatum

Utbredelse

Agonum sexpunctatum  finnes i nesten hele Europa , men er sjeldnere i sør og vest. Den er utbredt østover i Asia.   Finnes i Norge. Ikke vanlig, men opptrer lokalt tallrikt.

Utseende

Agonum sexpunctatum er 7,6-10 mm lang. Hodet og brystskjoldet er grønn eller blålig metallisk på farge.  Også de første leddene (rotleddene) på antennen og lårene (femora) har metallglans. Dekkvingene har metallisk glans og er rødt kobber farget, ofte med mer grønne sidekanter. Det  tredje rille-mellomrom (fra midten / sømmen)  har minst fire børstepunkt, små fordypninger med ett stivt oppstående hår.  Antennenes fjerde ledd med fine korte hår og noen lange børster i spissen. Det tredje leddet er bart (nakent), uten de korte tilliggende hårene. (Krever forstørrelse for å se). Brystskjoldet er smalere enn skuldrene (frampartiet av dekkvingene) og har avrundede bakhjørner. Beina er ikke ensfarget, men har mørkere parti. Bakfotens første ledd (tars) er klart lengre enn sporen  i spissen av leggen (tibia). Ikke vanlig,

Levevis

Agonum sexpunctatum  er vanligvis nattaktiv og lever som predator på andre dyr.  Den lever på fuktige lokaliteter, ofte på gressenger.
Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Single Room Furnished

Handling

Tenåringsjenten Maria beundrer den vakre nabokvinnen Eileen, til hennes mors store fortvilelse. Vaktmesteren i bygget bestemmer seg for å fortelle Maria en historie som kan få henne på bedre tanker. Han forteller om de to ungdommene Frankie og Johnnie som blir forelsket og gifter seg. Ekteskapet blir imidlertid ikke slik de hadde håpet, og da Johnnie blir gravid forlater Frankie henne. Johnnie ender opp med å miste barnet. Hun endrer da utseendet sitt, får seg jobb som servitrise og begynner å kalle seg Mae. En dag oppsøker hun vennen Charley. Mae forteller at hun har blitt gravid etter å ha tilbrakt en natt med en mann hun møtte på jobben. Hun har ingen mulighet til å kontakte ham, og vet ikke hva hun skal gjøre. Charley synes så synd på Mae at han ender opp med å fri til henne. Ikke lenge etter innser han at det egentlig er venninnen sin, Flo, han vil gifte seg med, og avbryter forlovelsen med Mae. Alene og forlatt på nytt bestemmer Mae seg for å adoptere bort barnet. Hun endrer også utseendet sitt enda en gang, begynner å jobbe som prostituert og kaller seg Eileen.
Etter å ha fått vite dette innser Maria at Eileen kanskje ikke levde et så glamorøst liv som hun hadde trodd. Eileen på sin side har fått en ivrig beundrer i den usikre sjømannen Billy. Han har hele livet blitt mobbet på grunn av de lange armene og de store ørene sine, og ofte blitt kalt «ape». Billy føler imidlertid at Eileen aksepterer ham, og ønsker derfor å gifte seg med henne. Eileen svarer først ja, men da Billy ved et uhell ødelegger en dukke som hun har spart fra sitt første ekteskap vil hun ikke ha noe mer med ham å gjøre. Hun kaller ham «ape», noe som gjør Billy så opprørt at han retter en pistol mot henne. Eileen bare fortsetter, men i stedet for å skyte henne løper Billy utenfor huset og skyter seg selv. Ikke lenge etterpå får hun en ny kunde på besøk, og gjør seg klar til jobb.

Produksjon

Matt Cimber og Michael Musto skrev manuset basert på et teaterstykke, skrevet av Gerald Sanford. Cimber, som hadde erfaring som teaterregissør, hadde sin debut som filmregissør med denne filmen. I hovedrollen spilte hans kone, Jayne Mansfield. Musto, som produserte filmen, var skeptisk til Cimbers manglende erfaring, men ble presset av Mansfield til å ansette ham likevel.
Innspillingen av filmen ble fullført i april 1966. I månedene som fulgte ble den bare sett av en håndfull personer på private visninger. Mansfield innså at filmen ikke var blant hennes beste, men mente at den likevel kunne få folk til å innse hva hun kunne få til, dersom de fikk muligheten til å se den. Ekteskapet mellom Mansfield og Cimber tok slutt noen måneder etter at innspillingen var fullført. Grunnet problemer med å få i stand en distribusjonsavtale ble ikke filmen utgitt før i august 1968, året etter Mansfields død.
Portrett av en klovn

Portrett av en klovn er et album med Rolv Wesenlund, utgitt i 1976.
Svømming under VM i svømmesport 2019 – 100 meter brystsvømming menn

Semifinaler

Semifinalene ble svømt 21. juli fra kl. 20:51 lokal tid.
Dødsfall i 2002

Oversikt over dødsfall i 2002.
Danderyds sjukhus tunnelbanestasjon

Danderyds sjukhus tunnelbanestasjon er en stasjon på Stockholms tunnelbane. Den ligger i Danderyd kommune. Stasjonen trafikkeres av T-bane 2 (rød linje) og ligger mellom stasjonene Bergshamra og Mörby centrum. 
Stasjonen ble tatt i bruk 29. januar 1978 og ligger 7 meter under bakken ved Danderyds sjukhus. Stasjonen har en plattform og to billetthaller. Den nordre billetthallen har inngang fra sykehuset. I tilknytning til den søndre billetthallen ligger det en bussterminal som betjener ulike deler av Roslagen.
David-Andersen (slekt)

David-Andersen er et etternavn som nordmannen Arthur Andersen (1875–1970) fikk innvilget i 1905. Arthur David-Andersen var annengenerasjon gullsmed i Kristiania og sønn av David Andersen (1843–1901) og engelskfødte Sophia Gott (1848–1905). Gullsmedfirmaet David-Andersen AS er fremdeles i slektens eie.
Kompleks analyse

Kompleks analyse er den delen av matematikk som omhandler studier av funksjoner med komplekse variable. Kompleks analyse blir anvendt i flere ulike matematiske disipliner, blant annet for analytisk geometri, tallteori, kombinatorikk og for anvendt matematikk. Kompleks analyse er også viktig for flere områder innen fysikk: Mange problemer studert innen fysikk kan løses ved hjelp av teknikker fra kompleks analyse.
Nordiska akvarellmuseet

Nordiska akvarellmuseet er et svensk kunstmuseum som ligger i Skärhamn på øya Tjörn ut mot Kattegat fem mil nord for Göteborg. Museet åpnet i 2001 og har nesten 150 000 besøkende hvert år. Museumsbygningen ligger helt nede ved vannet og inneholder utstillingssaler for akvarellkunst samt to restauranter og en konferansesal. På museet er det også et verksted der barnehagebarn og skolelever kan male bilder, og fem overnattingshytter.
José Ángel Iribar

Landslaget

Han deltok i flere internasjonale turneringer for Spania. Han ble europamester i fotball i 1964.
Danskegattet

Danskegattet er et 8 km langt og 1–2 km bredt sund nordvest på Spitsbergen på Svalbard. Det skiller Danskøya fra Amsterdamøya, og samtidig forbinder sundet havet vest med Smeerenburgfjorden i øst. Den skjærer seg inn fra vest langt nordvest i Albert I Land, 70 km nord for Ny-Ålesund.
Sundet har to gamle boplasser på hver side – Smeerenburg i nord, og Virgohamna i sør. Begge er totalfredet og Virgohamna har i tillegg helårs ferdselsforbud, som bare Sysselmannen kan gi dispensasjon fra.
Fjordsidene er brattere på Amsterdamøya i nord enn på Danskøya i sør. Sundet er svært trafikkert av cruisetrafikk siden det ligger mellom Smeerenburg og Virgohamna.
Området ligger i Nordvest-Spitsbergen nasjonalpark.
Sundet har navn etter de danske hvalfangerne som startet fangst i Kobbefjorden på vestkysten av Danskøya i 1631.
M16

Utvikling

Den originale M16-riflen ble designet av Eugene Stoner som AR-15, mens han jobbet for Armalite Corporation. AR-15 var en oppdatering av AR-10. På AR-15 rettet Stoner ut kolben slik at rekylen fra skuddene gikk direkte i skulderen. På tidligere rifler hadde kolben vært krummet slik at siktet kommer på høyde med øyet. Dette førte imidlertid til at riflen løftet seg om kolben av rekylen fra hvert skudd. Stoner løste dette med å heve siktet og lot kolben være rett.
Stoner gjorde en annen dramatisk endring med AR-15 ved å redusere kalibret fra 7,62 mm til 5,56 mm. Dette reduserte rekylen i tillegg til at rekylen nå gikk rett bak i skulderen og det ble dermed mye lettere å skyte helautomatisk ild med AR-15. At ammunisjonen ble mindre førte også til at en soldat nå kunne bære med seg dobbelt så mange fulle magasiner i kamp enn tidligere.
Den amerikanske våpenprodusenten Colt, kjøpte rettighetene til AR-15 av Armalite Corporation i 1959. I 1967 adopterte det amerikanske forsvar våpenet, under navnet M16.
Før Armalite solgte rettighetene til AR-15, testet Stoner flere forskjellige typer krutt i riflen, og kom fram til at en finkornet kruttype egnet seg best. Men da den amerikanske hæren introduserte den for soldater under Vietnamkrigen i 1965, brukte de patroner med grovt krutt, noe som forårsaket mange tekniske feil i våpenet. Dette sammen med dårlig vedlikehold førte til at våpenet ofte låste seg. M14-riflen, som soldatene i Vietnam var vant med, var et eldre og mindre avansert våpen som krevde mindre vedlikehold. Da årsaken til de mange feilene med våpenet ble funnet, ble det introdusert nye pussesett samt at rutiner og disiplin rundt våpenpuss ble strammet opp. Dette førte til at barnesykdommene til M16 i Vietnam forsvant. Dog er systemet fortsatt belemret med visse problemer: bl.a. følsomhet for sand og støv i mekanismen, oppbygging av avleiringer fra kruttgassene i kammer- og mekansimeområdet siden kruttgassen som driver mekanismen blir ledet direkte tilbake til kammer/sluttstykke i våpenet, også det at den første versjonen brukte mye unødvendig ammunisjon som ble et problem etter vært derfor innførte de "Burst" variantene i senere tid. Disse gassene er også varme, og varmdannelsen i sluttstykket og sluttstykkebæreren har også negativ effekt på funksjonen.
Stønnesbotn/Øyfjordområdet

Stønnesbotn/Øyfjordområdet er et av de seks delområdene i Lenvik kommune, Troms. Området omfatter bygdene rundt Stønnesbotn, Baltsfjorden og Øyfjorden lengst nord på Senja. Delområdet er det nordligste i kommunen og grenser i sør og øst til Gibostadområdet, i vest til Berg og over fjorden i nord til Delområde Malangskjeften i Tromsø kommune. Areal: 164,8 km².
Renqing

Renqing (kinesisk: 人情, pinyin: rénqíng) er en av grunnbetingelsene for det kinesiske guanxisystemet (关系). Det står for gjensidigheten i utveksling av gaver og tjenester innen en persons sosiale og yrkesmessige nettverk.
Renqing kan være en relasjon og forpliktelse som består i årevis, kanskje livslangt, kanskje over flere slektsledd.
Rodsjer

Rodsjer (russ.: Родшер, svensk: Rödskär, finsk: Ruuskeri) er en russisk holme i Finskebukten. Holmen ligger rundt 16 km vestsørvest for Hogland. Dette er det vestligste russiske punkt i Finskebukten.
Før 1944 var Rödskär en finsk utøy i Viborgs län. Et fyr ble oppført på holmen i 1818. Fyret ble ombygd i 1886.
Andrea Solari

Verk

Han var en var de viktigste etterfølgerne av Leonardo da Vinci, og bror til Cristoforo Solari, som var den første som underviste ham. Hans malerier kan sees i Venezia, Milano, Louvre og Château de Gaillon (Normandie, Frankrike). Et av hans mer kjente malerier er Jomfru med grønn pute (ca. 1507) i Louvre (illustrasjon her).
Dramatis personae

Dramatis personae (latin for «dramaets personer») er en fortegnelsene over karakterene slik de presenteres på rollelistebladet i et skuespill eller i en dramatisk tekst.
Nayuha Toyoda

Landslaget

Nayuha Toyoda spilte 22 landskamper for Japans kvinnelandslag. Hun ble tatt ut i Japans tropp til VM i fotball 2007.
Arianne Caoili

Sjakk

Arianne Caoili begynte å spille sjakk som seksåring. På et tidspunkt i 2002 oppnådde hun en FIDE-rating på over 2300. Ratingen har vært dalende siden hun begynte å fokusere på sine studier igjen. Hun er fremdeles Australias ledende kvinnelige sjakkspiller og spilte på førstebordet for landslaget under olympiaden i Dresden i 2008.

Personlig liv

I juni 2006 ble det rapportert at den britiske stormesteren Danny Gormally hadde slått til den armenske stormesteren Levon Aronjan (som på det tidspunktet var verdenstreer i sjakk) på en nattklubb i Torino under sjakkolympiaden. Gormally ble angivelig sjalu når han oppdaget at Aronian danset med Caoili.
Per desember 2009 er Caoili i et forhold med Aronian.

Skal vi danse

Arianne Caoili var en av kjendisdanserne i den femte sesongen av den australske utgaven av Skal vi danse. Hennes profesjonelle dansepartner var Carmelo Pizzino og de endte som nummer to bak Anthony Koutoufides.
Chris Wright (programmerer)

Chris Wright er en utvikler av Linuxkjernen og primær programvareingeniør hos Red Hat. Han er en av vedlikeholderne av Linuxkjernens -stable grein sammen med Greg Kroah-Hartman. Han er involvert i temaer som angår Linuxkjernens datasikkerhet, og er vedlikeholder av rammeverket Linux Security Modules.
Wright er også medlem av styret i OpenDaylight Project.
Sølenstua

Sølenstua et sted i Engerdal kommune i Hedmark. Der ligger Sølenstua Camp og Hytter og Sølenstua flyplass. Stedet ligger ved riksvei 217.
DisplayPort

DisplayPort er et digitalt skjermgrensesnitt som er utviklet av Dell og standardisert av Video Electronics Standards Association (VESA). Grensesnittet blir primært brukt for å knytte en videokilde til en skjermenhet slik som en dataskjerm, selv om den også kan overføre audioteknologi, USB og andre former for data.
VESA er konstruert for å erstatte VGA, DVI og FPD-Link, og er bakoverkompatibel med VGA, DVI og HDMI gjennom bruken av hunn- og hannkjønnsplugger.
Standarden ble lansert i mai 2006.
Lü Meng

Liv og virke

Lü Meng kom fra krigerbakgrunn. Han var øverstkommanderende under flere feltslag, som for eksempel ved Hefei. Han ble oppfordret av Sun Quan til å ta skolastiske studier, og dermed ble han en enda dyktigere strateg. Han studerte under den berømte Lu Su, som ble svært imponert av Lü Mengs evner. Senere var Lü Meng læremester for Lu Xun og sa til ham at han en dag skulle bli hans etterfølger.
Lü Meng klarte med sin seier i slaget ved Fancheng å erobre tilbake provinsen Jing fra Shu Han-riket og seiret over Guan Yu ved krigslist, ved det at han la seg syk og satte inn den til da ukjente Lu Xun som kommandant. Guan Yu lot seg lure og slappet av på sine forsvarsforanstaltninger. Da angrep Lü Meng og erobret provinsen. Han behandlet befolkningen godt, og dermed gikk de over til hans side og vendte seg mot Guan Yu.
Aspilus

Utseende

Små, avlange, svarte gullbasser. Slekten har kroppsformen som er typisk for Cremastocheilini, men noe lengre bein enn de fleste andre underjordiske artene.

Levevis

Billene lever underjordisk i tuene til maur og termitter. De voksne billene er trolig rovdyr, larvene lever muligens av dødt plantemateriale som maurene og termittene frakter inn til tua.